นวัตกรรมเครื่องมือบ่งชี้ความต้องการซอฟต์แวร์สำหรับธุรกิจขนาดกลางและขนาดย่อม
Authors:   , ธูปถมพงศ์ ปิยะนุช 
Published: September 2023

เครื่องมือบ่งชี้ความต้องการซอฟต์แวร์ สำหรับธุรกิจขนาดกลางและขนาดย่อม มีวัตถุประสงค์การวิจัย เพื่อศึกษาความต้องการของผู้ประกอบธุรกิจ SMEs ในการพัฒนาระบบสารสนเทศ เพื่อศึกษานำการจัดการความรู้ร่วมในเครื่องมือต้นแบบ เพื่อพัฒนาและออกแบบต้นแบบนวัตกรรมเครื่องมือบ่งชี้ความต้องการซอฟต์แวร์ ดำเนินการทดสอบการยอมรับการใช้งาน และ ศึกษาความเป็นไปได้ในเชิงพาณิชย์ โดยวิธีการวิจัย ประกอบด้วย การศึกษาวรรณกรรมที่เกี่ยวข้อง การสัมภาษณ์เชิงลึก การวิจัยเชิงสำรวจ การสร้างโมเดลเพื่อประมาณความต้องการระบบสารสนเทศมาตรฐาน ด้วยเครื่องมือทางสถิติ EFA, CFA, SEM จากการศึกษา กระบวนการใหม่ถูกนำมาใช้เพื่อเปลี่ยนจุดที่มีปัญหาด้วยการใช้เทคโนโลยีสารสนเทศทดแทน เพื่อสนับสนุนกระบวนการใหม่ และการสร้างต้นแบบระบบไอทีสนับสนุนกระบวนการใหม่   

จากผลการวิเคราะห์สรุปได้ว่า ความต้องการ Functionality ของระบบสารสนเทศสำหรับ SMEs  พบว่า ปัจจัยเข้าถึงได้ง่าย การเชื่อมต่อข้อมูลระหว่างกัน accessible มีอิทธิพลเป็นอันดับ 1 ที่ 0.963  ปัจจัยระบบปลอดภัย ที่ง่ายกับการใช้งาน operation security easy operation มีอิทธิพลเป็นอันดับที่ 2 ที่ 0.951  ปัจจัยโครงข่ายความรู้เพื่อศึกษาด้วยตัวเอง Knowledge network มีอิทธิพลอันดับที่ 3 ที่ 0.829 และ ปัจจัยความหลากหลายและสามารถปรับแต่งต้นแบบได้ด้วยตัวเอง variety and connection with trial system มีอิทธิพลอันดับที่ 4 ที่ 0.754

จากผลการวิจัยความต้องการโปรแกรมธุรกิจในด้านความต้องการตัวโปรแกรม พบว่าโปรแกรมการเงินมีอิทธิพลต่อความต้องการโปรแกรมธุรกิจเป็นอันดับ 1 ที่ 0.932 โปรแกรมกิจกรรมสร้างมูลค่าหลัก มีอิทธิพลเป็นอันดับ 2 ที่ 0.878 และโปรแกรมการสื่อสารและประชาสัมพันธ์ มีอิทธิพลเป็นอันดับ3 ที่ 0.734

จากผลการวิจัยสมการโครงสร้างพบว่า คุณลักษณะกิจการมีผลโดยตรงเชิงลบต่อความต้องการโปรแกรมธุรกิจ มีอิทธิพลทางอ้อมผ่านกระบวนการพัฒนาระบบสารสนเทศ และมีอิทธิพลทางอ้อมจากอุปสรรคในการพัฒนาระบบ อิทธิพลรวม คือ 0.117 กระบวนการพัฒนาระบบสารสนเทศในองค์กรมีผลโดยตรงเชิงบวกต่อความต้องการโปรแกรมธุรกิจ  อิทธิพลรวม 0.489 อุปสรรคในการพัฒนาระบบซอฟต์แวร์ ในองค์กร มีผลโดยตรงเชิงลบต่อความต้องการโปรแกรมธุรกิจ มีอิทธิพลทางอ้อมผ่านกระบวนการ พัฒนาระบบสารสนเทศ และมีอิทธิพลทางอ้อมผ่านคุณลักษณะองค์กร อิทธิพลรวมคือ -0.019

จากการศึกษาวิจัย ได้ผลงานนวัตกรรม ประกอบด้วย  วิธีบ่งชี้ความต้องการซอฟต์แวร์ ด้วยการคำนวณสมการโครงสร้าง SEM โมเดลการคำนวณเพื่อบ่งชี้ความต้องการซอฟต์แวร์ SMEs สมการโครงสร้างการคำนวนเพื่อระบุซอฟต์แวร์ที่เหมาะสม Application เพื่อบ่งชี้ความต้องการซอฟต์แวร์ SMEs ต้นแบบกระบวนการพัฒนาระบบสารสนเทศด้วย electronic workflow  เชื่อมต่อระหว่างผู้ประกอบการ SMEs และ นักพัฒนาระบบ ร่วมกับการใช้ Information technology เพื่อเก็บรวบรวมข้อมูลความต้องการของSMEs

ผลการทดสอบการยอมรับระบบ พบว่ากลุ่มตัวอย่าง ให้การยอมรับ และมีความต้องการใช้งานในระดับค่อนข้างสูง ปัจจัย การใช้งานง่าย และมีประโยชน์ ได้คะแนนในระดับสูง นอกจากนี้กลุ่มตัวอย่างยังเห็นว่า โปรแกรมการสร้าง คำนวณ และวิเคราะห์ความต้องการระบบสารสนเทศ เพื่อ SMEs มีประโยชน์สูงที่สุด ในระบบที่ทำการทดสอบ จึงมีความเป็นไปได้ที่จะนำแนวคิดมาพัฒนาเป็นระบบใช้งานจริง

จากผลการวิเคราะห์ทางการเงินในกรณีปกติ  ระบบสามารถคืนทุนที่ เวลา 14.84 เดือน  มีค่า NPV 9,276,174 ที่โครงการระยะ 3 ปี และค่า IRR ที่ 144 % จากผลการคำนวณพบว่าโครงการนี้น่าลงทุน ทั้งนี้ในกรณี worst case scenario พบว่าตัวเลข NPV ยังมีค่าเป็นบวกทั้ง 2 case และ IRR มีค่ามากกว่าอัตราผลตอบแทน MLR ที่ 6.5% จึงสรุปได้ว่าโครงการมีความเป็นไปได้สูง และน่าลงทุน